text: L'Informatiu - Arts Humanes fa avui al Parc Central l'assaig de la coreografia de la Festa dels Colors
  Arts Humanes fa avui al Parc Central l'assaig de la coreografia de la Festa dels Colors
  La Festa dels Colors és una de les novetats del programa de Festa Major 2019 amb la col·laboració de l'entitat local Arts Humanes.
  L'activitat es desenvoluparà aquest diumenge 1 de setembre a les 11 del matí al parc Municipal. Arts Humanes ha preparat unes coreografies específiques per ballar a la festa que es podran aprendre aquesta tarda a les 19.30 h al parc Central.
  De cara a diumenge, les recomanacions per als assistents a La Festa dels colors són portar roba vella, fer servir ulleres per protegir els ulls i mocadors per tapar la boca. El preu de la pols de colors serà d'un euro la bossa i cinc euros el paquet de sis colors. Es posaran a la venda el mateix diumenge cap a les 10.30h.
  La presidenta d'Arts Humanes, Ana Cazorla, ha explicat que la Festa dels Colors consistirà en una exhibició de danses Bollywood, masterclass i el llançament de pols de colors. Cazorla ha avançat que la novetat serà que també hi haurà canó d'escuma i aigua.
  Des d'Arts Humanes es convida a tothom que vulgui aprendre les coreografies a assistir aquesta tarda, a les 19.30 hores, al parc Central. Ana Cazorla ha animat les persones a aprendre els balls que ha assegurat són aptes per a totes les edats.
  Foto: Arts Humanes fa avui l'assaig de la Festa dels Colors, novetat de la Festa Major / L'Informatiu